*Kitos reikšmės – Centrinis stadionas.*
Koordinatės: 55°59′05″š. pl. 22°14′33″r. ilg.﻿ / ﻿55.9848°š. pl. 22.2426°r. ilg.﻿ / 55.9848; 22.2426

| Telšių miesto centrinis stadionas |
| --- |
| Telšių miesto centrinis stadionas |
| Oficialus pavadinimas | Telšių miesto centrinis stadionas |
| Vieta | Birutės g. 7, Telšiai, Lietuva |
| Paviršius | Žolė |
| Talpa | 3000 sėdimų vietų |
| Nuomininkai | FK Mastis Telšiai (iki 2014),FC Džiugas Telšiai |

**Telšių miesto centrinis stadionas** – įvairios paskirties stadionas su futbolo aikšte, talpinantis 3000 žiūrovų. Įsikūręs Birutės g. 7, Telšiuose. Po rekonstrukcijos atidarytas 2016 m. gegužės 15 d. Stadiono tribūnose yra 3000 vietų žiūrovams. Čia namų rungtynes žaidžia futbolo sporto klubas „Džiugas".

Istorija
--------

2010–2016 m. vyko užsitęsusi stadiono rekonstrukcija. Buvo griaunamos dešimtmečius išstovėjusios stadiono tribūnos, stadionas buvo visiškai atnaujintas. Stadionas vėl atidarytas 2016 m. gegužės 15 d. Lietuvos taurės finalo rungtynėmis tarp „Žalgirio" ir „Trakų" komandų.

Rekonstruojant stadioną įrengta futbolo aikštė su 8 takelių bėgimo takais. Įrengtas apie 4000 m² lengvosios atletikos varžybų sektorius. Rekonstruotos žiūrovams vakarų ir rytų tribūnos. Vakarinėje tribūnoje įrengta iki 2000 žiūrovų vietų, 30 vietų VIP zona ir 3 komentatorių patalpos. 320 vietų žiūrovams įrengta rytų tribūnoje. Įrengtos lauko krepšinio ir lauko badmintono aikštelės, lauko tinklinio aikštynas, 825 m² riedutininkų sporto aikštynas. Įrengta 1304 m² dengta krepšinio aikštelė, kurioje yra 746 sėdimos vietos. Rekonstrukcijos metu sutvarkytos stadiono prieigos ir aplinka, įrengtos 204 automobilių ir 9 autobusų stovėjimo aikštelės.

Stadiono infrastruktūra
-----------------------

Stadione sukurta infrastruktūra suteikia galimybę Telšių rajone organizuoti įvairius renginius ne tik Lietuvos, bet ir tarptautiniu mastu. Sudarytos sąlygos futbolininkams, krepšininkams ir kitų sporto šakų atstovams treniruotis ir dalyvauti varžybose. Įrengta futbolo aikštė su 8 takelių bėgimo takais. Kliūtinio bėgimo rungčiai bėgimo take įrengta vandens duobė. Lengvosios atletikos varžybų zona užima apie 4 000 m²: įrengtas šuolio į tolį ir trišuolio sektorius su keturiomis smėlio šuoliaduobėmis, ieties metimo sektorius, disko ir kūjo metimo sektorius, du šuolio su kartimi sektoriai, vieno rutulio stūmimo sektorius, du šuolio į aukštį sektoriai.

Rekonstruotos žiūrovų vakarų ir rytų tribūnos. Vakarinėje įrengta iki 2 000 žiūrovų vietų, 30 vietų VIP zona bei 3 komentatorių patalpos. Potribūninėse patalpose įrengta sportininkų, teisėjų, pagalbinio renginių personalo zona bei techninės patalpos. Dar 320 vietų žiūrovams įrengta rytų tribūnoje (joje pastatoma surenkama estrada). Esant būtinybei, tribūnos šonuose gali būti pastatytos laikinos surenkamos tribūnos – taip pavyktų sutalpinti iki 500 žiūrovų.

Taip pat įrengtos lauko krepšinio ir lauko badmintono aikštelės, lauko tinklinio aikštynas, 825 m² riedutininkų sporto aikštynas. Įrengta 1 304 m² dengta krepšinio aikštelė, kurioje – 746 sėdimos vietos. 

Kiti Telšių miesto stadionai 
* Natūralios vejos senasis stadionas, Džiugo g. 1
* Dirbtinės dangos stadionas Lygumų g. 47, prie „Ateities" mokyklos
* Dirbtinės dangos stadionas Sedos g. 29, prie „Džiugo" gimnazijos

Tarptautinės rungtynės stadione
-------------------------------

UEFA moterų čempionų lygos 2020–2021 m. antrame kvalifikaciniame etape Lietuvos čempionės FC Gintra namų rungtynes žais Telšiuose. Rungtynės vyks lapkričio 19 d. Lietuvoje, Telšiuose, miesto centriniame stadione, nes Šiaulių savivaldybės stadionas buvo renovuojamas.

Šaltiniai
---------

1. ↑  Telšių stadiono rekonstrukcija
2. ↑  Gediminas Kalinauskas. Lietuvos futbolo raida (1905–2018). – 2020 m. // psl. 2480.
3. ↑
4. ↑  Telšių stadionai (*fcdziugas.lt*)
5. ↑  sportas.lt Žais Telšiuose

Nuorodos
--------

* Telšių miesto centrinis stadionas (*futbolinis.lt*)
* Telšių miesto centrinis stadionas (*arenysportowe.eu*) Archyvuota kopija 2019-08-22 iš Wayback Machine projekto.